དེ་ནས་རྒྱ་རིགས་ཚོགས་བཅར་བ་ཁག་གཅིག་གིས་མང་གཙོ་དང་ཚོང་འབྲེལ།༸གོང་ས་༸སྐྱབས་མགོན་ཆེན་པོ་མཆོག་རྒྱ་ནག་ཏུ་ཕེབས་འདོད་ཡོད་མེད་སོགས་ཀྱི་དྲི་བ་ཕུལ་བར་མགོན་པོ་གང་ཉིད་མཆོག་གིས་བཀའ་ལན་སྩལ་དོན།སྔོན་མ་རྒྱ་ནག་ལ་ཚོང་འབྲེལ་གྱི་དམིགས་བསལ་ཐོབ་ཐང་སྐོར་ལ་གོ་བསྡུར་ཝ་ཤིང་ཊོན་དུ་བྱེད་སྐབས་ངོས་རང་དེ་ཁུལ་ལ་བསླེབས་ཡོད།དེ་དུས་ངོས་ལ་བསམ་ཚུལ་གང་ཡོད་དམ།ཞེས་དྲིས་མཁན་བྱུང།ངོས་ཀྱིས་ཐོབ་ཐང་དེ་ངེས་པར་དུ་རྒྱ་ནག་ལ་སྤྲོད་དགོས།གང་ལགས་ཞེ་ན།རྒྱ་ནག་ནི་མི་འབོར་མང་ཤོས་ཀྱི་རྒྱལ་ཁབ་ཅིག་ཆགས་ཡོད།དེ་བཞིན་ཨོ་ལེམ་པིཀ་རྩེད་འགྲན་སྐབས་ངོས་རང་ལ་སྐད་ཆ་དྲིས་མཁན་བྱུང།དེ་ཡང་རྒྱ་ནག་ལ་འོས་པ་དང།ངེས་པར་དུ་རྒྱ་ནག་ནང་ཚོགས་དགོས་པ་རེད།དེ་བཞིན་རྒྱ་ནག་ལ་དཔལ་འབྱོར་གྱི་ཐོབ་ཐང་ཡང་ངེས་པར་དགོས་ཀྱི་རེད།ཅེས་བརྗོད་པ་དང་ལྷན་འཛམ་གླིང་འདིའི་ནང་གནས་པའི་རང་དབང་མང་གཙོའི་རྒྱལ་ཁབ་ཚོར་འགན་འཁྲི་གང་ཞིག་ཡོད་དམ་ཞེ་ན།རྒྱ་ནག་ལ་མང་གཙོ་དགོས་རྒྱུ་དེ་རེད།ཅེས་བརྗོད་པ་ཡིན།ཕྱོགས་མཚུངས་ཁྱེད་རང་ཚོས་ངོས་རང་རྒྱ་ནག་ཏུ་བསླེབ་ཐུབ་རྒྱུའི་སྐོར་ལ་བརྗོད་སོང།ངོས་རང་ནང་པ་ཞིག་རེད།རྒྱ་ནག་རི་བོ་རྩེ་ལྔ་ང་ཚོས་ནང་པའི་གནས་རྩ་ཆེན་ཞིག་ལ་རྩི་བཞིན་ཡོད།